Portal: Sport


| Medaljeoversikt |
| --- |
| Konkurrerte for Norges flagg |
| Håndball |
| De olympiske ringerOlympiske leker |
| Gull | 2012 | London |
| Gull | 2008 | Beijing |
| Sølv | 1988 | Seoul |
| Sølv | 1992 | Barcelona |
| Bronse | 2020 | Tokyo |
| Bronse | 2016 | Rio de Janeiro |
| Bronse | 2000 | Sydney |
| HåndballVerdensmesterskap |
| Gull | 2021 |  Spania |
| Gull | 2015 |  Danmark |
| Gull | 2011 |  Brasil |
| Gull | 1999 | Norge  |
| Sølv | 1997 | Tyskland  |
| Sølv | 2001 |  Italia |
| Sølv | 2007 |  Frankrike |
| Sølv | 2017 |  Tyskland |
| Bronse | 1986 |  Nederland |
| Bronse | 1993 |  Norge |
| Bronse | 2009 |  Kina |
| HåndballEuropamesterskap |
| Gull | 1998 |  Nederland |
| Gull | 2004 |  Ungarn |
| Gull | 2006 |  Sverige |
| Gull | 2008 |  Makedonia |
| Gull | 2010 |  Danmark/Norge |
| Gull | 2014 |  Ungarn/Kroatia |
| Gull | 2016 |  Sverige |
| Gull | 2020 |  Danmark |
| Gull | 2022 |  Slovenia/Montenegro/Nord-Makedonia |
| Sølv | 1996 |  Danmark |
| Sølv | 2002 |  Danmark |
| Sølv | 2012 |  Serbia |
| Bronse | 1994 |  Tyskland |

**Norges kvinnelandslag i håndball** er Norges landslag i kvinnehåndball og representerer Norge under internasjonale håndballturneringer for kvinner. Thorir Hergeirsson har vært Norges landslagssjef siden 2009. Norge fikk sitt store gjennombrudd under VM 1986 med bronsemedalje og har totalt vunnet 31 medaljer i internasjonale mesterskap, hvorav ni europamesterskap, fire verdensmesterskap og to OL-gull. Norge har spilt fire OL-finaler og vant gull under Sommer-OL 2008 i Beijing og Sommer-OL 2012 i London.

Med totalt 15 internasjonale mesterskapstitler er Norge tidenes mestvinnende nasjon i håndball for kvinner. For OL-gullet i 2008 ble laget tildelt Fearnleys olympiske ærespris. Laget er seks ganger kåret til «Årets lag» under Idrettsgallaen.

Historie
--------

### De første årene (1946–1983)

Landslagets første kamp ble spilt 29. september 1946 foran over 9 000 tilskuere på Bislett Stadion mot Sverige. Selv med den allsidige idrettsutøveren Laila Schou Nilsen på laget, var det allikevel Sverige som trakk det lengste strået, med seier 5–2 etter 2 x 15 minutter. Landslaget deltok i VM 1971, 1973, 1975 og 1982 og tok sjuende- og åttendeplasser.

### Sven Tore Jacobsen som landslagssjef (1984–1993)

Sven Tore Jacobsen var landslagssjef i ti sesonger fra 1984 til 1993. Landslaget kvalifiserte seg til VM 1986 der laget overraskende tok en bronsemedalje. Laget etablerte seg i verdenstoppen og tok sølvmedaljer i OL både i 1988 og i 1992 samt bronsemedaljer i VM 1993. Landslaget fikk med dette stor oppmerksomhet i norske media.

### Marit Breivik som landslagssjef (1994–2009)

Den tidligere landslagsspilleren Marit Breivik var landslagssjef i femten år, fra 1994 til 2009. Hun ledet laget til seks gullmedaljer i internasjonale mesterskap: VM 1999, fire EM-gull samt OL-gull i 2008. Et kjennetegn på laget var et sterkt 6-0-forsvar og raske kontringer.

Under OL-turneringen i Beijing i 2008 vant landslaget samtlige innledende kamper og kvalifiserte seg til kvartfinalespill som gruppevinnere. Der vant det norske laget med sju mål over Sverige. I semifinalen vant det norske laget med ett mål over Sør-Korea. Gro Hammerseng scoret vinnermålet i siste sekund. I finalen møtte Norge de regjerende verdensmesterne fra VM i 2007, Russland. Norge tok ledelsen fra starten og den var aldri truet. Norge vant 34–27 og det norske laget vant sitt første OL-gull i kvinnehåndball.

### Thorir Hergeirsson som landslagssjef (Fra 2009)

Thorir Hergeirsson, som hadde vært assistent under Breivik siden 2001, overtok som landslagssjef i 2009. De gode resultatene fortsatte med bronse i VM 2009, gull i EM 2010, gull i VM 2011 i Brasil og gull i OL 2012 i London. Med VM-seieren i 2011 og OL-seieren i 2012 var Norge inntil EM 2012 regjerende europamester, verdensmester og olympisk mester. 

I EM 2012 i Serbia ble det sølv etter tap for Montenegro etter at finalen ble avgjort etter fire ekstraomganger. Katrine Lunde Haraldsen og Heidi Løke ble tatt ut på EMs all-starlag, og Anja Edin ble kåret til turneringens mest verdifulle spiller (MVP). Linn Jørum Sulland kom på femteplass på EMs toppscorerliste, med 39 mål. VM 2013 startet bra for Norge, med fem seire på fem kamper i gruppespillet. Norge vant også åttendedelsfinalen, men tapte kvartfinalen mot Serbia. Norge endte på femteplass i dette mesterskapet, og fikk ingen spiller på all-starlaget. 

Norge vant EM-gull for sjette gang i 2014 etter seier i finalen mot Spania. Det sikret også kvalifisering til OL 2016. Silje Solberg, Heidi Løke og Nora Mørk ble tatt ut på all-starlaget, og Silje Solberg fikk høyest redningsprosent av målvaktene med 41%, etter 94 redninger på 227 skudd på mål. I VM 2015 i Danmark tok Norge sitt tredje VM-gull etter seier over Romania etter ekstraomganger i semifinalen og seier med åtte mål over Nederland i finalen. Norge fikk tre spillere på VMs all-starlag; Nora Mørk som beste høyre bakspiller, Stine Bredal Oftedal som beste midtre bakspiller og Heidi Løke som beste strekspiller. 

I Sommer-OL 2016 ble Norge nummer to i sin gruppe etter å ha tapt for Brasil i åpningskampen. Etter å ha tapt mot Russland etter to ekstraomganger i semifinalen ble det seier over Nederland i bronsefinalen. Kari Aalvik Grimsbø kom på all-starlaget som beste keeper, og Heidi Løke som beste strekspiller. Nora Mørk ble OLs toppscorer med 62 mål på 96 forsøk, og Kari Aalvik Grimsbø fikk OLs nest høyeste redningsprosent, med 40% (Laura Glauser fra Frankrike hadde 41%).

Norge vant sitt sjuende EM-gull under EM 2016 i Sverige etter at de slo Nederland 30-29 i finalen. I dette mesterskapet kom Camilla Herrem og Nora Mørk på all-starlaget, som beste venstre bakspiller og beste høyre bakspiller, og Nora Mørk ble EMs toppscorer med 53 mål. Silje Solberg ble, sammen med Russlands målvakt Viktorija Kalinina, EMs beste målvakter med en redningsprosent på 41%. Under VM 2017 gikk Norge videre fra gruppespillet etter fire seire og ett tap (mot Sverige) i Gruppe B. I sluttspillet slo laget ut Spania, deretter Russland, og til slutt Nederland i semifinalen, men tapte finalen 21-23 for Frankrike. På all-starlaget som ble annonsert på VMs siste dag hadde Norge tre spillere; Stine Bredal Oftedal (mest verdifulle spiller, MVP), Katrine Lunde (keeper) og Nora Mørk (høyre bakspiller). Nora Mørk ble også VMs toppscorer med 66 mål.

Under VM 2019 hadde Norge tre mesterskapsdebutanter; Ingvild Bakkerud, Moa Høgdahl og keeper Andrea Austmo Pedersen. Katrine Lunde, Nora Mørk, Henny Reistad, Kjerstin Boge Solås, Amanda Kurtovic og Veronica Kristiansen måtte stå over VM på grunn av skader. Det ble fjerdeplass.

Under OL 2020 i Tokyo, som var utsatt til 2021 på grunn av covid-19-pandemien, gikk Norge ubeseiret gjennom gruppespillet og kvartfinalen. I semifinalen mot ROC (de russiske utøverne) ble det tap 26–27. I bronsefinalen vant Norge over Sverige med 36–19.

I VM 2021 tok Norge sitt fjerde VM-gull. For første gang deltok 32 lag i turneringen. Norge spilte uavgjort mot Sverige i hovedrunden og vant sine øvrige kamper. I finalen mot Frankrike lå Norge under med seks mål i første omgang og med fire mål ved pause. I andre omgang snudde Norge kampen og slo Frankrike 29–22.

I Håndball-EM 2022 for kvinner tok laget gull igjen. Finaleresultat ble 27–25 mot Danmark.

Landslagstrenere/sjefer
-----------------------

* Ørnulf Svartberg (1962–1966)
* Tore Rasch (1966–1973)
* Frode Kyvåg (1974–1978)
* Otto Th. Pedersen (1978–1982)
* Karen Fladset (1982–1984)
* Sven Tore Jacobsen (1984–1993)
* Marit Breivik (1994–2009)
* Thorir Hergeirsson (2009 – dd.)

Resultater
----------

| Norges flagg Norges kvinnelandslag i håndball — Plasseringer i OL, VM og EM |
| --- |
| **Turnering** | **Plassering** |  | **Turnering** | **Plassering** |  | **Turnering** | **Plassering** |  | **Turnering** | **Plassering** |  | **Turnering** | **Plassering** |
| VM 1971 | 7.-plass | VM 1995 | 4.-plass | VM 2003 | 6.-plass | OL 2012 | 01 1.-plass | EM 2020 | 01 1.-plass |
| VM 1973 | 8.-plass | OL 1996 | 4.-plass | EM 2004 | 01 1.-plass | EM 2012 | 02 2.-plass | OL 2020 | 03 3.-plass |
| VM 1975 | 8.-plass | EM 1996 | 02 2.-plass | VM 2005 | 9.-plass | VM 2013 | 5.-plass | VM 2021 | 01 1.-plass |
| VM 1982 | 7.-plass | VM 1997 | 02 2.-plass | EM 2006 | 01 1.-plass | EM 2014 | 01 1.-plass | EM 2022 | 01 1.-plass |
| VM 1986 | 03 3.-plass | EM 1998 | 01 1.-plass | VM 2007 | 02 2.-plass | VM 2015 | 01 1.-plass |  |  |
| OL 1988 | 02 2.-plass | VM 1999 | 01 1.-plass | OL 2008 | 01 1.-plass | OL 2016 | 03 3.-plass |  |  |
| VM 1990 | 6.-plass | OL 2000 | 03 3.-plass | EM 2008 | 01 1.-plass | EM 2016 | 01 1.-plass |  |  |
| OL 1992 | 02 2.-plass | EM 2000 | 6.-plass | VM 2009 | 03 3.-plass | VM 2017 | 02 2.-plass |  |  |
| VM 1993 | 03 3.-plass | VM 2001 | 02 2.-plass | EM 2010 | 01 1.-plass | EM 2018 | 5.-plass |  |  |
| EM 1994 | 03 3.-plass | EM 2002 | 02 2.-plass | VM 2011 | 01 1.-plass | VM 2019 | 4.-plass |  |  |
| *Norge kvalifiserte seg ikke til VM 1957, VM 1962, VM 1965, OL 1976, VM 1978, OL 1980, OL 1984 og OL 2004.* |

| Norges flagg Norges kvinnelandslag i håndball — Medaljefangst i OL, VM og EM |
| --- |
| Mesterskap | Gull**Gull** | Sølv**Sølv** | Bronse**Bronse** | Totalt |
| Olympiske leker | 2 | 2 | 3 | 7 |
| Verdensmesterskap | 4 | 4 | 3 | 11 |
| Europamesterskap | 9 | 3 | 1 | 13 |
| **Totalt** | **15** | **9** | **7** | **31** |
|

Kjente spillere
---------------

*Spillerne i kursiv er fortsatt aktive på landslaget (pr. 19.11.2022).*

* Susann Goksør Bjerkrheim, 296 landskamper og 844 mål – kaptein i perioden 1993 til 2000.
* Karoline Dyhre Breivang – 305 landskamper og 475 mål – forsvarskjempe og i kapteinsteamet, spilleren med nest flest landskamper.
* Marit Breivik, 137 landskamper, 286 mål og senere landslagstrener.
* *Kari Brattset Dale* – kåret til VMs mest verdifulle spiller i 2021.
* Anja Edin – kåret til EMs mest verdifulle spiller i 2012.
* Marit Malm Frafjord – tidligere kaptein. To gull og to bronse fra OL.
* Kari Aalvik Grimsbø, 173 landskamper og ett mål og ni mesterskapsgull, kåret til beste målvakt i OL 2012 og OL 2016.
* Kjersti Grini, 201 landskamper, 1 003 mål og dermed mestscorende på landslaget, tatt ut på «all star team» i OL 1996 og 2000 og i EM 1998. Toppscorer i OL 2000 med 61 mål.
* Trine Haltvik, 240 landskamper og 832 mål – kåret til verdens beste kvinnelige håndballspiller av IHF for 1998.
* Gro Hammerseng, 167 landskamper og 631 mål – kåret til EMs mest verdifulle spiller i 2004 og 2006, tatt ut på «all star team» i EM 2004, 2006 og 2010 – kåret til verdens beste kvinnelige håndballspiller i 2007 og kåret til årets lagspiller Norge i 2010.
* Kristine Duvholt Havnås, 210 landskamper og 375 mål – tatt ut på «all star team» i VM 1999.
* Hanne Hegh, 202 landskamper og 361 mål – landslagskaptein 1986–1990.
* *Camilla Herrem* – kåret til VMs beste venstrekant i 2009 og 2019, tatt ut på «all star team» under EM 2016 og EM 2020. Med ni gull, tre sølv og tre bronse fra internasjonale mesterskap er hun nest mestvinnende kvinnelige håndballspiller.
* Vigdis Hårsaker, 133 landskamper og 337 mål.
* Kari Mette Johansen, 203 landskamper og 493 mål – kåret til EMs beste venstrekant i 2006.
* Linn-Kristin Riegelhuth Koren, 279 landskamper og 971 mål – kåret til verdens beste kvinnelige håndballspiller i 2008, tatt ut på «all star team» i EM 2008 og VM 2009. Toppscorer i EM 2008 med 51 mål. Nummer to på listen over mestscorende på landslaget.
* Tonje Larsen, 264 landskamper og scoret 567 mål – tatt ut på «all star team» i EM 2008; assistenttrener fra 2020.
* Cecilie Leganger, 162 landskamper, 1 mål – fire ganger tatt ut som VMs beste målvakt, VMs mest verdifulle spiller i 1993, EMs beste målvakt i 1994 og 1998. Kåret til verdens beste kvinnelige håndballspiller for 2001. Kåret til tidenes beste norske kvinnelige håndballspiller.
* *Katrine Lunde*, mestspillende med 339 kamper – kåret til OLs beste målvakt i 2008 og 2021 og EMs beste målvakt i 2008, 2010 og 2012. To gull og to bronse fra OL. Med ti gull, fire sølv og tre bronse fra internasjonale mesterskap er hun mestvinnende kvinnelige håndballspiller.
* Kristine Lunde-Borgersen – kåret til mest verdifulle spiller i EM 2008, tatt ut på «all star team» i EM 2008.
* Else-Marthe Sørlie Lybekk, 215 landskamper og 598 mål – tatt ut på «all star team» i OL 2008.
* Heidi Løke – kåret til beste strekspiller under EM 2010, VM 2011, OL 2012, EM 2012, EM 2014, VM 2015 og OL 2016. Kåret til verdens beste håndballspiller i 2011.
* *Nora Mørk* – tatt ut på «all star team» under EM 2014, VM 2015, EM 2016, EM 2020 og VM 2021.
* Katja Nyberg, 99 landskamper og 321 mål – kåret til mest verdifulle spiller i VM 2007.
* *Stine Bredal Oftedal*, kaptein, tatt ut på «all star team» i VM 2015, EM 2018, EM 2020 og EM 2022 og kåret til turneringene mest verdifulle spiller under VM 2017.
* Karin Pettersen, 243 landskamper og 543 mål.
* *Henny Reistad* – tatt ut på «all star team» under VM 2021 og kåret til turneringene mest verdifulle spiller under EM 2022.
* Lina Olsson Rosenberg, 24 landskamper – tatt ut på «all star team» i EM 2002.
* Tonje Sagstuen, 217 landskamper og 593 mål – tatt ut på «all star team» i VM 1997.
* *Silje Solberg-Østhassel* – kåret til beste målvakt under EM 2014.
* Gøril Snorroeggen – i kapteinsteamet.
* Linn Jørum Sulland, 183 landskamper og 546 mål – en av spillerne som har vunnet EM, VM og OL.
* Heidi Sundal, 268 landskamper og 727 mål – tatt ut på «all star team» i OL 1992 og VM 1993.
* Cathrine Svendsen, 233 landskamper og 918 mål, nummer tre på listen over mestscorende på landslaget.
* Heidi Tjugum, 175 landskamper – tatt ut på «all star team» i OL 2000.
* Veronica Kristiansen,

Landslagstropper
----------------

 **VM 1971**: 7.-plass: 

Liv Bjørk, Siri Keul, Sissel Brenne, Bjørg Andersen, Eldbjørg Willassen, Karen Fladset *(kaptein)*, Astri Knudsen Bech, Sigrid Halvorsen, Astrid Skei Høsøien, Unni Anisdahl, Inger-Johanne Tveter, Lille Storberg, Anne Hilmersen, Berit Moen Johansen. Forbundskaptein: Tore Rasch. Trener: Thor Ole Rimejorde.
 **VM 1973**: 8.-plass

Liv Bjørk, Siri Keul, Sissel Brenne, Bjørg Andersen, Karen Fladset, Kari Aagaard, Astri Knudsen Bech, Sigrid Halvorsen, Unni Anisdahl, Inger-Johanne Tveter, Grethe Tønnesen, Hjørdis Høsøien, Wenche Wensberg, Svanhild Sponberg. Forbundskaptein: Tore Rasch. Trener: Thor Ole Rimejorde.
 **VM 1975**: 8.-plass

Liv Bjørk, Siri Keul, Sissel Brenne, Marit Breivik, Bjørg Andersen, Kari Aagaard, Astri Knudsen Bech, Unni Anisdahl, Anne Aanestad Winter, Turid Sannes, Hjørdis Høsøien, Wenche Wensberg, Randi Elisabeth Dyrdal, Lisabeth Muhrer, Sussy Faye, Guri Jørum. Landslagssjef: Frode Kyvåg.
 **VM 1982**: 7.-plass

Liv Bjørk, Linn Siri Jensen, Turid Smedsgård, Heidi Sundal, Hanne Hegh, Sissel Buchholdt, Britt Johansen, Kristin Midthun, Marit Breivik, Ingunn Thomassen Berg, Kristin Glosimot, Wenche Halvorsen Stensrud, Åse Nygård Pedersen, Ingunn Rise Kirkeby, Susanne Hannestad. Landslagssjef: Karen Fladset
 **VM 1986**: 3.-plass

Kristin Midthun, Heidi Sundal, Trine Haltvik, Ingrid Steen, Åse Birkrem, Cathrine Svendsen, Hanne Hegh *(kaptein)*, Hanne Hogness, Anne Migliosi, Kristin Eide, Karin Pettersen, Karin Singstad, Unni Birkrem, Linn Siri Jensen, Kjerstin Andersen. Landslagssjef: Sven Tore Jacobsen
**OL 1988**: 2.-plass

Annette Skotvoll, Berit Digre, Cathrine Svendsen, Hanne Hegh *(kaptein)*, Hanne Hogness, Heidi Sundal, Karin Singstad, Ingrid Steen, Karin Pettersen, Kjerstin Andersen, Kristin Midthun, Marte Eliasson, Trine Haltvik, Susann Goksør, Vibeke Johnsen. Landslagssjef: Sven Tore Jacobsen
**VM 1990**: 6.-plass

Kjerstin Andersen, Annette Skotvoll, Reidun Gunnarson, Susann Goksør, Kjersti Grini, Trine Haltvik, Hanne Hegh *(kaptein)*, Hanne Hogness, Marte Eliasson, Kristin Cecilie Karlsen, Cathrine Svendsen, Tonje Sagstuen, Karin Pettersen, Tone Anne Alvestad Seland Landslagssjef: Sven Tore Jacobsen
**OL 1992**: 2.-plass

Annette Skotvoll, Cathrine Svendsen, Hanne Hogness *(kaptein)*, Hege Frøseth, Heidi Sundal, Heidi Tjugum, Henriette Henriksen, Ingrid Steen, Karin Pettersen, Kristine Duvholt, Mona Dahle, Siri Eftedal, Susann Goksør, Tonje Sagstuen. Landslagssjef: Sven Tore Jacobsen
**VM 1993**: 3.-plass

Cecilie Leganger, Annette Skotvoll, Hege Frøseth, Susann Goksør *(kaptein)*, Siri Eftedal, Connie Mathisen, Mette Davidsen, Mona Dahle, Marte Eliasson, Kristine Duvholt, Karin Pettersen, Heidi Sundal, Hege Kristine Kvitsand, Tonje Sagstuen, Cathrine Svendsen. Landslagssjef: Sven Tore Jacobsen
**EM 1994**: 3.-plass

Cecilie Leganger, Annette Skotvoll, Monica Løken, Tonje Larsen, Kjersti Grini, Tonje Sagstuen, Susann Goksør *(kaptein)*, Kristine Moldestad, Kristine Duvholt, Marte Eliasson, Kari Solem, Hege Kristine Kvitsand, Mona Dahle, Ingrid Steen, Siri Eftedal Landslagssjef: Marit Breivik
**VM 1995**: 4.-plass

Heidi Tjugum, Cecilie Leganger, Annette Skotvoll, Susann Goksør *(kaptein)*, Mette Davidsen, Kjersti Grini, Ann Cathrin Eriksen, Mona Dahle, Tonje Sagstuen, Tonje Larsen, Hege Kristine Kvitsand, Cathrine Svendsen, Kristine Moldestad Landslagssjef: Marit Breivik
**OL 1996**: 4.-plass

Ann Cathrin Eriksen, Annette Skotvoll, Hege Kvitsand, Heidi Tjugum, Hilde Østbø, Kari Solem, Kjersti Grini, Kristine Duvholt, Kristine Moldestad, Mette Davidsen, Mona Dahle, Sahra Hausmann, Susann Goksør *(kaptein)*, Tonje Larsen, Trine Haltvik, Silje Bolset. Landslagssjef: Marit Breivik
**EM 1996**: 2.-plass

Heidi Tjugum, Jeanette Nilsen, Annette Skotvoll, Tonje Larsen, Kjersti Grini, Sahra Hausmann, Susann Goksør *(kaptein)*, Kari Solem, Monica Vik Hansen, Trine Haltvik, Kristine Moldestad, Mette Davidsen, Janne Tuven, Ellen Thomsen, Silje Bolset. Landslagssjef: Marit Breivik
**VM 1997**: 2.-plass

Heidi Tjugum, Jeanette Nilsen, Lise Kristiansen, Tonje Sagstuen, Susann Goksør Bjerkrheim *(kaptein)*, Trine Haltvik, Mette Davidsen, Tonje Larsen, Janne Tuven, Annette Tveter, Kari Solem, Sahra Hausmann, Monica Vik Hansen, Ellen Thomsen, Hege Kristine Kvitsand. Landslagssjef: Marit Breivik
**EM 1998**: 1.-plass

Ann Cathrin Eriksen, Camilla Carstens, Cecilie Leganger, Elisabeth Hilmo, Elise Margrete Alsand, Else-Marthe Sørlie, Heidi Tjugum, Janne Tuven, Jeanette Nilsen, Kjersti Grini *(kaptein)*, Mette Davidsen, Mia Hundvin, Sahra Hausmann, Siv Heim Sæbøe, Tonje Larsen, Trine Haltvik. Landslagssjef: Marit Breivik
**VM 1999**: 1.-plass

Ann Cathrin Eriksen, Birgitte Sættem, Cecilie Leganger, Elisabeth Hilmo, Else-Marthe Sørlie Lybekk, Heidi Tjugum, Jeanette Nilsen, Kjersti Grini, Kristine Duvholt, Marianne Rokne, Mette Davidsen, Mia Hundvin, Sahra Hausmann, Susann Goksør Bjerkrheim *(kaptein)*, Tonje Larsen, Trine Haltvik. Landslagssjef: Marit Breivik
**OL 2000**: 3.-plass

Ann Cathrin Eriksen, Birgitte Sættem, Cecilie Leganger, Elisabeth Hilmo, Else Marthe Sørlie, Heidi Tjugum, Jeanette Nilsen, Kjersti Grini, Kristine Duvholt, Marianne Rokne, Mia Hundvin, Monica Sandve, Susann Goksør Bjerkrheim *(kaptein)*, Tonje Larsen, Trine Haltvik. Landslagssjef: Marit Breivik
**EM 2000**: 6.-plass

Birgitte Sættem, Camilla Carstens, Camilla Thorsen, Cecilie Thorsteinsen, Elisabeth Hilmo, Else-Marthe Sørlie Lybekk *(kaptein)*, Gro Hammerseng, Hege Christin Vikebø, Hege Johansen, Jeanette Nilsen, Kristine Duvholt, Marianne Rokne, Mimi Kopperud Slevigen, Monica Sandve, Vigdis Hårsaker, Karoline Dyhre Breivang. Landslagssjef: Marit Breivik
**VM 2001**: 2.-plass

Cecilie Leganger, Mimi Kopperud Slevigen, Heidi Halvorsen, Kjersti Grini *(kaptein)*, Gro Hammerseng, Kristine Duvholt, Janne Tuven, Marianne Rokne, Else Marthe Sørlie Lybekk, Elisabeth Hilmo, Monica Sandve, Vigdis Hårsaker, Kristine Lunde, Unni Nyhamar Hinkel, Hanne Halén. Landslagssjef: Marit Breivik
**EM 2002**: 2.-plass

Anette Hovind Johansen, Birgitte Sættem, Elisabeth Hilmo, Else-Marthe Sørlie Lybekk *(kaptein)*, Gro Hammerseng, Heidi Tjugum, Janne Tuven, Kari-Anne Henriksen, Katja Nyberg, Katrine Lunde, Lina Olsson Rosenberg, Mia Hundvin, Mimi Kopperud Slevigen, Monica Sandve, Tonje Larsen, Vigdis Hårsaker. Landslagssjef: Marit Breivik
**VM 2003**: 6.-plass

Heidi Tjugum, Cecilie Leganger, Katrine Lunde, Gro Hammerseng *(kaptein)*, Unni Nyhamar Hinkel, Elisabeth Hilmo, Vigdis Hårsaker, Berit Hynne, Anette Hovind Johansen, Tonje Larsen, Kristine Lunde, Else-Marthe Sørlie Lybekk, Katja Nyberg, Linn-Kristin Riegelhuth, Monica Sandve, Ragnhild Aamodt. Landslagssjef: Marit Breivik
**EM 2004**: 1.-plass

Camilla Thorsen, Elisabeth Hilmo, Else-Marthe Sørlie Lybekk, Gro Hammerseng *(kaptein)*, Gøril Snorroeggen, Isabel Blanco, Kari Mette Johansen, Karoline Dyhre Breivang, Katja Nyberg, Katrine Lunde, Kjersti Beck, Kristine Lunde, Linn-Kristin Riegelhuth, Ragnhild Aamodt, Randi Gustad, Terese Pedersen, Vigdis Hårsaker. Landslagssjef: Marit Breivik
**VM 2005**: 9.-plass

Anette Hovind Johansen, Camilla Thorsen, Elisabeth Hilmo *(kaptein)*, Isabel Blanco, Kari Mette Johansen, Karoline Dyhre Breivang, Katrine Lunde, Kjersti Beck, Kristine Lunde, Linn Jørum Sulland, Marianne Rokne, Ragnhild Aamodt, Randi Gustad, Terese Pedersen, Tonje Nøstvold. Landslagssjef: Marit Breivik
**EM 2006**: 1.-plass

Anette Hovind Johansen, Anne Kjersti Suvdal, Else-Marthe Sørlie Lybekk, Gro Hammerseng *(kaptein)*, Gøril Snorroeggen, Kari Aalvik Grimsbø, Kari Mette Johansen, Karoline Dyhre Breivang, Katja Nyberg, Katrine Lunde, Kristine Lunde, Linn-Kristin Riegelhuth, Marianne Rokne, Marit Malm Frafjord, Ragnhild Aamodt, Terese Pedersen, Tonje Nøstvold. Landslagssjef: Marit Breivik
**VM 2007**: 2.-plass

Anette Hovind Johansen, Else-Marthe Sørlie Lybekk, Gro Hammerseng *(kaptein)*, Gøril Snorroeggen, Kari Aalvik Grimsbø, Kari Mette Johansen, Karoline Dyhre Breivang, Katja Nyberg, Katrine Lunde Haraldsen, Linn Jørum Sulland, Linn-Kristin Riegelhuth, Marit Malm Frafjord, Ragnhild Aamodt, Terese Pedersen, Tonje Nøstvold, Vigdis Hårsaker. Landslagssjef: Marit Breivik
**OL 2008**: 1.-plass

Else-Marthe Sørlie Lybekk, Gro Hammerseng *(kaptein)*, Gøril Snorroeggen, Kari Aalvik Grimsbø, Kari Mette Johansen, Karoline Dyhre Breivang, Katja Nyberg, Katrine Lunde Haraldsen, Kristine Lunde, Linn-Kristin Riegelhuth, Marit Malm Frafjord, Ragnhild Aamodt, Tonje Larsen, Tonje Nøstvold. Landslagssjef: Marit Breivik
**EM 2008**: 1.-plass

Camilla Herrem, Heidi Løke, Isabel Blanco, Kari Aalvik Grimsbø, Kari Mette Johansen, Karoline Dyhre Breivang, Katrine Lunde Haraldsen, Kristine Lunde *(kaptein)*, Linn Jørum Sulland, Linn-Kristin Riegelhuth, Marit Malm Frafjord, Ragnhild Aamodt, Terese Pedersen, Tine Rustad Kristiansen, Tonje Larsen, Tonje Nøstvold. Landslagssjef: Marit Breivik
**VM 2009**: 3.-plass

Kari Aalvik Grimsbø, Renate Urne, Ida Alstad, Heidi Løke, Tonje Nøstvold, Karoline Dyhre Breivang, Kristine Lunde-Borgersen *(kaptein)*, Kari Mette Johansen, Terese Pedersen, Marit Malm Frafjord, Tonje Larsen, Katrine Lunde Haraldsen, Linn-Kristin Riegelhuth, Tine Stange, Anja Edin, Siri Seglem, Camilla Herrem. Landslagssjef: Thorir Hergeirsson
**EM 2010**: 1.-plass

Kari Aalvik Grimsbø, Mari Molid, Nora Mørk, Ida Alstad, Heidi Løke, Tonje Nøstvold, Karoline Dyhre Breivang, Gro Hammerseng *(kaptein)*, Kari Mette Johansen, Marit Malm Frafjord, Tonje Larsen, Katrine Lunde Haraldsen, Linn-Kristin Riegelhuth, Stine Bredal Oftedal, Tine Stange, Camilla Herrem og Linn Jørum Sulland. Landslagssjef: Thorir Hergeirsson
**VM 2011**: 1.-plass

Kari Aalvik Grimsbø, Mari Molid, Karoline Næss *(reserve)*, Stine Bredal Oftedal, Ida Alstad, Heidi Løke, Tonje Nøstvold, Karoline Dyhre Breivang, Kristine Lunde-Borgersen, Kari Mette Johansen, Marit Malm Frafjord *(kaptein)*, Katrine Lunde Haraldsen, Linn Jørum Sulland, Linn-Kristin Riegelhuth Koren, Gøril Snorroeggen, Amanda Kurtović og Camilla Herrem. Landslagssjef: Thorir Hergeirsson
**OL 2012**: 1.-plass

Kari Aalvik Grimsbø, Katrine Lunde Haraldsen, Ida Alstad, Heidi Løke, Tonje Nøstvold, Karoline Dyhre Breivang, Kristine Lunde-Borgersen, Kari Mette Johansen, Marit Malm Frafjord *(kaptein)*, Linn Jørum Sulland, Linn-Kristin Riegelhuth Koren, Gøril Snorroeggen, Amanda Kurtović og Camilla Herrem. Landslagssjef: Thorir Hergeirsson
**EM 2012**: 2.-plass

Karoline Næss, Stine Bredal Oftedal, Ida Alstad, Heidi Løke, Karoline Dyhre Breivang, Kristine Lunde-Borgersen, Anja Edin, Silje Solberg, Marit Malm Frafjord *(kaptein)*, Isabel Blanco *(reserve)*, Ida Bjørndalen, Linn Jørum Sulland, Katrine Lunde Haraldsen, Linn-Kristin Riegelhuth Koren, Linn Gossé, Maja Jakobsen og Camilla Herrem. Landslagssjef: Thorir Hergeirsson
**VM 2013**: 5.-plass

Mari Molid, Stine Bredal Oftedal, Ida Alstad, Heidi Løke, Tonje Nøstvold, Karoline Dyhre Breivang *(kaptein)*, Isabel Blanco, Anja Hammerseng-Edin, Silje Solberg, Linn Jørum Sulland, Katrine Lunde, Veronica Kristiansen, Linn-Kristin Riegelhuth Koren, Nora Mørk, Camilla Herrem og Sanna Solberg. Landslagssjef: Thorir Hergeirsson
**EM 2014**: 1.-plass

Kari Aalvik Grimsbø, Betina Riegelhuth, Emilie Hegh Arntzen, Veronica Kristiansen, Ida Alstad, Heidi Løke, Karoline Dyhre Breivang *(kaptein)*, Nora Mørk, Stine Bredal Oftedal, Silje Solberg, Ida Bjørndalen Karlsson, Emily Stang Sando, Linn-Kristin Riegelhuth Koren, Maja Jakobsen, Camilla Herrem, Sanna Solberg og Pernille Wibe. Landslagssjef: Thorir Hergeirsson
**VM 2015**: 1.-plass

Kari Aalvik Grimsbø - Györi ETO KC, Betina Riegelhuth - Team Esbjerg, Mari Molid - Larvik HK, Veronica Kristiansen - FCM Håndbold, Heidi Løke - Györi ETO KC, Nora Mørk - Larvik HK, Stine Bredal Oftedal - Issy Paris Hand *(kaptein),* Silje Solberg - Team Tvis Holstebro, Camilla Herrem - Team Tvis Holstebro, Amanda Kurtović - Larvik HK, Sanna Solberg - Larvik HK, Pernille Wibe - Issy Paris Hand, Marta Tomac - Vipers Kristiansand, Linn Jørum Sulland - Györi ETO KC, Stine Skogrand - Tertnes Elite, Vilde Mortensen Ingstad - Oppsal IF og Ida Alstad, Byåsen. Landslagssjef: Thorir Hergeirsson
**OL 2016**: 3.-plass

Kari Aalvik Grimsbø, Mari Kristine Molid, Emilie Hegh Arntzen, Veronica Egebakken Kristiansen, Ida Alstad, Heidi Løke, Nora Mørk, Stine Bredal Oftedal *(kaptein)*, Marit Malm Frafjord, Katrine Lunde, Linn-Kristin Riegelhuth Koren, Amanda Kurtović, Camilla Herrem og Sanna Solberg. Landslagssjef: Thorir Hergeirsson
**EM 2016**: 1.-plass

Kari Aalvik Grimsbø, Silje Solberg, Marit Malm Frafjord, Vilde Mortensen Ingstad, Nora Mørk, Amanda Kurtović, Stine Ruscetta Skogrand, Silje Waade, Kjerstin Boge Solås, Marta Tomac, Emilie Hegh Arntzen, Veronica Egebakken Kristiansen, Stine Bredal Oftedal *(kaptein)*, Camilla Herrem, Sanna Solberg og Malin Aune. Landslagssjef: Thorir Hergeirsson
**VM 2017**: 2.-plass

Kari Aalvik Grimsbø, Emilie Hegh Arntzen, Veronica Kristiansen, Heidi Løke, Stine Skogrand, Vilde Ingstad, Nora Mørk, Stine Bredal Oftedal *(kaptein)*, Kari Brattset, Katrine Lunde, Helene Gigstad Fauske, Emilie Christensen, Amanda Kurtović, Camilla Herrem, Sanna Solberg, Marit Røsberg Jacobsen og Silje Solberg. Landslagssjef: Thorir Hergeirsson
**EM 2018**: 5.-plass

Silje Solberg, Katrine Lunde, Henny Reistad, Emilie Hegh Arntzen, Veronica Kristiansen, Heidi Løke, Silje Waade, Stine Bredal Oftedal *(kaptein)*, Malin Aune, Kari Brattset, Linn Jørum Sulland, Camilla Herrem, Sanna Solberg, Thea Mørk, Marta Tomac, Marit Røsberg Jacobsen og Vilde Ingstad. Landslagssjef: Thorir Hergeirsson
**VM 2019**: 4.-plass

Silje Solberg, Andrea Austmo Pedersen, Camilla Herrem, Sanna Solberg-Isaksen, Malin Larsen Aune, Marit Røsberg Jacobsen, Heidi Løke, Kari Brattset Dale, Stine Bredal Oftedal, Marta Tomac, Emilie Hegh Arntzen, Helene Gigstad Fauske, Ingvild Kristiansen Bakkerud, Stine Ruscetta Skogrand, Silje Katrine Waade, Moa Högdahl og Kristine Breistøl. Reserver: Emily Stang Sando og Tonje Enkerud. Landslagssjef: Thorir Hergeirsson
**EM 2020**: 1.-plass

Keepere: Emily Stang Sando, Silje Solberg, Katrine Lunde, Rikke Granlund, Utespillere: Henny Reistad, Emilie Hegh Arntzen, Veronica Kristiansen, Marit Malm Frafjord, Heidi Løke, Stine Skogrand, Nora Mørk, Stine Bredal Oftedal *(kaptein)*, Malin Aune, Kari Brattset Dale, Marit Røsberg Jacobsen, Camilla Herrem, Sanna Solberg-Isaksen, Kristine Breistøl, Marta Tomac. Landslagssjef: Thorir Hergeirsson, Assistenttrenere: Tonje Larsen,Mats Olsson
**OL 2021**: 3.-plass

Keepere: Silje Solberg, Katrine Lunde, Utespillere: Henny Reistad, Veronica Kristiansen, Marit Malm Frafjord, Stine Skogrand, Nora Mørk, Stine Bredal Oftedal *(kaptein)*, Kari Brattset Dale, Marit Røsberg Jacobsen, Camilla Herrem, Sanna Solberg-Isaksen, Kristine Breistøl, Marta Tomac, Vilde Johansen. Landslagssjef: Thorir Hergeirsson, Assistenttrenere: Tonje Larsen, Mats Olsson
**VM 2021**: 1.-plass

Keepere: Silje Solberg, Katrine Lunde, Rikke Granlund, Utespillere: Henny Reistad, Emilie Hegh Arntzen, Veronica Kristiansen, Nora Mørk, Stine Bredal Oftedal *(kaptein)*, Malin Aune, Kari Brattset Dale, Vilde Ingstad, Moa Høgdahl, Marit Røsberg Jacobsen, 23: Camilla Herrem, Sanna Solberg-Isaksen, Kristine Breistøl, Emilie Hovden, Maren Aardahl. Landslagssjef: Thorir Hergeirsson, Assistenttrenere: Tonje Larsen, Mats Olsson
**EM 2022**: 1. plass

Keepere: Marie Davidsen *(reserve)*, Silje Solberg-Østhassel, Katrine Lunde, Utespillere: Emilie Hegh Arntzen, Ragnhild Valle Dahl, Maren Aardahl, Stine Skogrand, Nora Mørk, Stine Bredal Oftedal *(kaptein)*, Malin Aune, Kristine Breistøl, Vilde Ingstad, Kristina Novak, Henny Reistad, Emilie Hovden, Sunniva Andersen, Anniken Wollik, Thale Rushfeldt Deila, Ane Cecilie Høgseth. Landslagssjef: Thorir Hergeirsson, Assistenttrenere: Tonje Larsen, Mats Olsson

Priser og utmerkelser
---------------------

Norges kvinnelandslag i håndball er kåret til «Årets lag» ved Idrettsgallaen 2001, 2004, 2007, 2008, 2009, 2011 og 2016.  

I 1986 mottok landslaget Porsgrunds Porselænsfabriks Ærespris.  

I 2012 ble landslaget utnevnt til vinnere av Solprisen som finner sted under Solfesten på Rjukan, som den første idrettsgruppe.

Se også
-------

* Norges herrelandslag i håndball
* Norges kvinnelandslag i strandhåndball

Referanser
----------

1. ↑  (no) «*Landskampstatistikk Kvinner Senior Mål*». *www.handball.no*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 20. desember 2016.
2. ↑  Bernhus, Ola (1988). *Håndballjentene*. Scanbok Forlag. s. 154. ISBN 82-90554-12-5.
3. ↑  Bryhn, Rolf. «Sven Tore Jacobsen». I Henriksen, Petter. *Store norske leksikon*. Oslo: Kunnskapsforlaget.
4. ↑  Dagsavisen.no - *Disse skal spille håndball-VM for Norge*, besøkt 4. desember 2019.
5. ↑  Historisk oversikt over norske landslagstrenere i håndball (i Norges Håndballforbunds jubileumsmagasin 2012, s. 84)
6. 1 2 3 4 5 6 7 8 9 10 11 12 13 14 15 16  (no) «*Landskampstatistikk Kvinner Senior Kamper*». *www.handball.no*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 20. desember 2016.
7. 1 2 3  «Brattset Dale VMs mest verdifulle: – I kjempeslag». *www.vg.no*. Besøkt 20. desember 2021.
8. ↑  «Grimsbø gir seg på landslaget». *www.vg.no* **(norsk)**. 21. mai 2018. Besøkt 7. desember 2018.
9. 1 2  «To norske spillere fikk plass på OLs drømmelag, men Nora Mørk ble vraket». Besøkt 21. august 2016.
10. 1 2 3  «Tre på All Star team i EM». NHF. 19. desember 2010. Besøkt 19. desember 2010.
11. 1 2  «EHF EURO 2016 All-star Team announced». Arkivert fra originalen 16. mai 2019. Besøkt 18. desember 2016.
12. ↑
13. ↑  «Profiler | handball.no». *handball.no - Norges Håndballforbund* **(norsk)**. Besøkt 4. august 2021.
14. 1 2 3  Tre norske jenter på All Star Team handball.no (21. desember 2014)
15. 1 2 3  «Tre norske spillere på VMs drømmelag». *Aftenbladet*. Arkivert fra originalen 22. desember 2015. Besøkt 21. desember 2015.
16. ↑  AS, TV 2. «En nordmann på All Star-laget i håndball-EM». *TV 2* **(norsk)**. Besøkt 17. desember 2018.
17. ↑  *Aftenposten*, 10. desember 1971, side 18
18. ↑  *Aftenposten*, 17. desember 1973, side 20
19. ↑  Arbeiderbladet, 26. november 1975.
20. ↑  «Vår neste (og yngste) kaptein». VG. 7. desember 2000.
21. ↑  «Håndball-EM 1998: NORGE». *Dagbladet*. 1998. Arkivert fra originalen 21. februar 2009. Besøkt 10. januar 2009.  «Arkivert kopi». Arkivert fra originalen 21. februar 2009. Besøkt 3. desember 2010.
22. ↑  «World Championship 1999 official report» (PDF). IHF. Besøkt 20. desember 2008.
23. ↑  «European Championship 2000 squad». NHF. Besøkt 20. januar 2009.
24. ↑  «European Championship 2002 squad». NHF. 12. november 2002. Besøkt 20. desember 2008.
25. ↑  «European Championship 2004 squad». NHF. 15. november 2004. Besøkt 20. desember 2008.
26. ↑  «World Championship 2005 squad». NHF. 2. desember 2005. Besøkt 20. desember 2008.
27. ↑  «European Championship 2006 squad». NHF. 4. desember 2006. Besøkt 20. desember 2008.
28. ↑  «World Championship 2007 squad». NHF. 8. november 2007. Besøkt 20. desember 2008.
29. ↑  «Official squads - Women's EURO 2008 - NOR» (PDF). EHF. desember 2008. Besøkt 10. januar 2009.
30. ↑  «Hergeirsson om innkalte Alstad: – Lettere for en slik spiller å steppe inn». *VG*. Besøkt 14. desember 2015.
31. ↑  «VM-troppen». *www.handball.no*. Besøkt 14. desember 2015.
32. ↑  «Troppen offentliggjort: OL-klar seks måneder etter fødselen». Arkivert fra originalen 26. september 2016. Besøkt 11. august 2016.
33. ↑  «Marit Malm Frafjord inn i håndballjentenes OL-tropp». *TV 2*. Besøkt 11. august 2016.
34. ↑  «EM-troppen». *www.handball.no*. Besøkt 5. desember 2016.
35. ↑  «VM-troppen». *www.handball.no* **(norsk)**. Besøkt 2. desember 2017.
36. ↑  «Herrem vraket til EM-troppen». *dagbladet.no* **(norsk)**. Besøkt 14. desember 2018.
37. ↑  «Ekspert om Nora Mørk: – Savnet ble større enn spådd». *www.vg.no* **(norsk)**. 13. desember 2018. Besøkt 14. desember 2018.
38. ↑  Her er Norges tropp til håndball-VM for kvinner. *Nettavisen* Besøkt 25. november 2019
39. ↑  «Northug ble folkets helt på Idrettsgallen». *NRK*. Besøkt 9. januar 2016.

Eksterne lenker
---------------

* (no) Offisielt nettsted Rediger på Wikidata

* (en) Norway women's national handball team – kategori av bilder, video eller lyd på Commons Rediger på Wikidata


|  |  |  |
| --- | --- | --- |
| Forrige mottaker:Kjetil André Aamodt | **Fearnleys olympiske æresprisSammen med Olaf Tufte**(2008) | Neste mottaker:Marit Bjørgen |

| * v
* d
* r
Håndballandslag for kvinner i Europa (EHF) |
| --- |
|  | 
* Albania
* Armenia
* Aserbajdsjan
* Belarus
* Belgia
* Bosnia-Hercegovina
* Bulgaria
* Danmark
* Estland
* Færøyene
* Finland
* Frankrike
* Georgia
* Hellas
* Irland
* Island
* Israel
* Italia
* Kosovo
* Kroatia
* Kypros
* Latvia
* Liechtenstein
* Litauen
* Luxembourg
* Malta
* Moldova
* Montenegro
* Nederland
* Nord-Makedonia
* Norge
* Polen
* Portugal
* Romania
* Russland
* Serbia
* Slovakia
* Slovenia
* Spania
* Storbritannia
* Sveits
* Sverige
* Tsjekkia
* Tyrkia
* Tyskland
* Ukraina
* Ungarn
* Østerrike

 |  |
| 
* **Tidligere landslag:** *Jugoslavia*
* *Sovjetunionen*
* *Tsjekkoslovakia*
* *Øst-Tyskland*

 |

| * v
* d
* r
Håndball i Norge |
| --- |
| Serie | 
* Menn
	+ Eliteserien
	+ 1. divisjon
	+ 2. divisjon
	+ 3. divisjon
	+ 4. divisjon
* Kvinner
	+ Eliteserien
	+ 1. divisjon
	+ 2. divisjon
	+ 3. divisjon
	+ 4. divisjon

 | Norges flagg  |
| Cup | 
* NM menn
* NM kvinner
* Kongepokaler

 |
| Landslag | 
* Håndballgutta
	+ Juniorgutta
	+ U-gutta
	+ Guttelandslaget
* Håndballjentene
	+ Juniorjentene
	+ U-jentene
	+ Jentelandslaget

 |
| 2023/24 | 
* Menn
	+ Eliteserien
	+ 1. divisjon
	+ 2. divisjon
	+ NM
* Kvinner
	+ Eliteserien
	+ 1. divisjon
	+ 2. divisjon
	+ NM

 |
| *Se også:* Norges Håndballforbund |

| * v
* d
* r
Idrettsgallaen: Årets navn |
| --- |
| 
* 2002: Bente Skari og Ole Einar Bjørndalen
* 2003: Petter Solberg
* 2004: Gunn-Rita Dahle
* 2005: Marit Bjørgen
* 2006: Kjetil André Aamodt
* 2007: Odd-Bjørn Hjelmeset
* 2008: Norges kvinnelandslag i håndball
* 2009: Petter Northug
* 2010: Thor Hushovd
* 2011: Therese Johaug
* 2012: Cecilia Brækhus
* 2013: Magnus Carlsen
* 2014: Alexander Kristoff
* 2015: Petter Northug
* 2016: Stig-André Berge
* 2017: Karsten Warholm
* 2018: Marit Bjørgen
* 2019: Karsten Warholm
* 2020: *ikke tildelt*
* 2021: Maren Lundby
* 2022: Erling Braut Haaland
* 2023: Maren Lundby

 |  |

| * v
* d
* r
Vinnere av Porsgrunds Porselænsfabriks Ærespris |
| --- |
| 
* 1964: Berit Berthelsen
* 1965: Ingrid Thoresen (Hadler)
* 1966: Berit Mørdre
* 1967: Torunn Isberg
* 1968: Inger Aufles
* 1969: Kirsti Biermann
* 1970: Sigrid Sundby
* 1971: Grethe Mathiesen
* 1972: Toril Førland
* 1973: Jill Schau
* 1974: Grete Andersen (Waitz)
* 1975: Bente Eriksen
* 1976: Lisbeth Berg Korsmo
* 1977: Guri Kogstad
* 1978: Lene Jenssen
* 1979: Thorill Gylder
* 1980: Bjørg Eva Jensen
* 1981: Maren Berner
* 1982: Berit Aunli
* 1983: Brit Pettersen
* 1984: Ingrid Kristiansen
* 1985: Anette Bøe
* 1986: Kvinnelandslaget, Håndball
* 1987: Jorunn Horgen
* 1988: Ragnhild Bratberg
* 1989: Anne Elvebakk
* 1990: Kvinnelandslaget, Curling
* 1991: Irene Dalby
* 1992: Linda Andersen
* 1993: Trine Hattestad
* 1994: Stine Lise Hattestad
* 1995: Kvinnelandslaget, Fotball
* 1996: Eva Renate Nesheim
* 1997: Hanne Haugland
* 1998: Hanne Staff
* 1999: Bente Martinsen (Skari)
* 2000: Liv Grete Skjelbreid
* 2001: Kari Traa
* 2002: Gunn-Rita Dahle (Flesjå)
* 2003: Siren Sundby
* 2004: Ann Cathrin Lübbe
* 2005: Marit Bjørgen
* 2006: Ikke utdelt
* 2007: Suzann Pettersen
* 2008 og 2009: Ikke utdelt
* 2010: Thea Therese Næss
* 2011: Therese Johaug

 |